Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 570

2. Szakmai elmélet A jelölt rendelkezzen részletes ismeretekkel az alábbi témakörökben: A) Alkalmazott grafikus, képgrafikus A/1. Grafikatörténet Az írás kialakulása, története. Az írás és a könyv az ókorban. A középkori kódex. A papírkészítés története. A magasnyomás története. A könyvnyomtatás kezdetei Európában. A mélynyomás története. A könyvnyomtatás kezdetei Magyarországon. A síknyomás története. Plakáttörténeti áttekintés. A reklám története. A szitanyomás története. A/2. Grafikai alapismeretek A jelölt ismerje: — a grafikai munkaeszközök, technikák használatát, — a vonal, a folt, a szín kompozíciós dekoratív illusztratív tulajdonságait, — a színelméleteket és annak kreatív alkalmazását a legkülönbözőbb szakterületeken, — tipográfiai alapelveket, — a betűnek mint kompozíciós és felületképző elemnek az alkalmazását, — a betűritmus, szövegfolt, szövegszerkesztés, tördelés alapelveit, — a jel (monogram, piktogram, embléma) betűs és tematikus változatait, — a számítógépes szöveg és képszerkesztő rendszerek felhasználási módjait. B) Elektronikus grafikus, képszerkesztő B/1. Szaktörténet A grafika rövid története. Az optikai leképezés története. A fotó rövid története. A számítógép és video rövid története. A mozgókép műfajai. A film elmélete. A dramaturgia elmélete. A mozgókép komponálás alapelvei. A montázs elmélete. A kísérleti és avantgard film története. A televíziós műsorszórás technikája és annak kialakulása. A videoművészet kialakulása. B/2. Szakelmélet A jelölt ismerje: — a fény természetét és jellemzőit, — a színelméletek, színrendszerek, színkontrasztok jelentőségét, — a színrebontás, direkt színek, levilágítás, formakészítés eljárásait, — a szabványos papírméreteket, papírfajtákat, — a nyomdaipari mértékrendszereket, montírozási eljárásokat, — a tipográfia elemeket, a korrektúra szabványos jeleit.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes